পাবনায় হাইটেক পার্কের উদ্যোগে নারীদের মাসব্যাপী ই-কমার্স প্রশিক্ষণ
পাবনা জেলায় নারীদের মাসব্যাপী প্রফেশনাল ই-কমার্স প্রশিক্ষণ শুরু হয়েছে। 







কালিয়াকৈর হাইটেক ও অন্যান্য হাইটেক পার্কের উন্নয়ন প্রকল্পের অর্থায়নে ১৩ জানুয়ারি থেকে এ প্রশিক্ষণ শুরু হয়েছে। 




মোট ২৫ জন নারীকে ২০টি ক্লাসের মাধ্যমে ৮০ ঘণ্টার প্রশিক্ষণ প্রদান করা হবে।
প্রশিক্ষণ সমন্বয়কারী মো. ইকরাম উদ্বোধনী ক্লাসে বলেন, বর্তমান সরকার নারীদেরকে আর্থিকভাবে স্বাবলম্বী করতে চায়। তাদেরকে উদ্যোক্তা হিসেবে প্রতিষ্ঠা করতে ই-কমার্স প্রশিক্ষণের এ উদ্যোগটি নেয়া হয়েছে। এ প্রশিক্ষণ সম্পন্ন করার পর একজন প্রশিক্ষণার্থী ই-কমার্সের মাধ্যমে ব্যবসা করার ব্যাপারে দক্ষতা অর্জন করতে পারবেন।
পাবনা জেলার কো-অর্ডিনেটর মো. মনিরুল ইসলাম বলেন, সরকারের এ ট্রেনিং প্রোগ্রামটিতে যারা অনেক বাছাই প্রক্রিয়ার মাধ্যমে কোর্স করার জন্য সুযোগ পেয়েছেন, তাদেরকে এ সুযোগটি সঠিকভাবে কাজে লাগাতে হবে।
উদ্বোধনী ক্লাসে বিশেষ অতিথির বক্তব্যে অ্যাডভোকেট নাজমুল হাসান রাজু বলেন, আগামী কয়েক বছরের মধ্যেই বাংলাদেশেও আলীবাবা, অ্যামাজনের মতো বিশ্ব বিখ্যাত ই-কমার্স ব্যবসা গড়ে উঠবে। হাইটেক পার্কের এ প্রশিক্ষণের উদ্যোগে প্রশিক্ষণপ্রাপ্ত নারীরা পরিশ্রম করলে তারাই একদিন এ রকম বড় প্রতিষ্ঠান গড়ে তুলতে পারবে।

পাবনা জেলায় নারীদের মাসব্যাপী প্রফেশনাল ই-কমার্স প্রশিক্ষণ শুরু হয়েছে।